[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000003", "text": "Kaks pa\u0308eva kahe bussiga Turus"}, {"text_idx": "#000006", "text": "[pullquote]Eva teadis o\u0308elda, et saareks peetakse maalappi, millel kasvab va\u0308hemalt kaks puud.[/pullquote]Esmaspa\u0308eval Helsingi La\u0308a\u0308nesadamast teekonda alustanud bussid vo\u0303tsid suuna Soome edela poolsesse nurka. Just seal asub Varsinais-Suomi, eesti keelde u\u0308mber pandult Pa\u0308ris-Soome. Meie reisisihiks oli edelarannikul Aura jo\u0303e suudmealal asuv Turu linn. Helsingis astus esimesele bussile Eva Finch. Poolel teel praegusest pealinnast Soome algsesse pealinna bussid peatusid, et Eva saaks liituda teise seltskonnaga, kes so\u0303itsid Turusse EV100 kirjadega kaunistatud bussil."}, {"text_idx": "#000007", "text": "Meil vedas Evaga, sest kuulsime selges emakeeles Soomest mo\u0303ndagi huvitavat, mida ise pole ma\u0308rganud endale teadvustada. Na\u0308iteks seda, et Soome on pindalalt ko\u0303vasti u\u0308le kahe korra suurem Inglismaast, kuigi elanikke ku\u0308mme korda va\u0308hem. Ku\u0308mnendikku osa maast katavad veekogud. Oleme harjunud Soomest ra\u0308a\u0308kima kui tuhande ja\u0308rve maast, aga seda o\u0308eldes ei oskagi mo\u0303elda ku\u0308mnetele tuhandetele veekogudele."}, {"text_idx": "#000008", "text": "Ka saari on hoomamatult palju. Ainuu\u0308ksi Turu saarestikus leidub paariku\u0308mne tuhande ringis saari ja laidusid, mida peetakse ta\u0308iesti ainulaadseks piirkonnaks terves maailmas. Eva teadis o\u0308elda, et saareks peetakse maalappi, millel kasvab va\u0308hemalt kaks puud. Saarte arvu ma\u0308a\u0308ramine polegi kergete killast u\u0308lesanne."}, {"text_idx": "#000009", "text": "[pullquote]Muljetavaldavad on graniitkivimmisse uuristatud tunnelid.[/pullquote]Eva on Soomes elanud umbes kuraditosin aastat. Helsingist Turusse kulgev maantee oli tema tuleku aastatel alles suuremas osas kiirteeks va\u0308lja ehitamata. Nu\u0308u\u0308d vo\u0303is na\u0308ha vaid va\u0308hestel lo\u0303ikudel tee-ehitust, kuid u\u0308ldmuljelt on tee kogu 160 km pikkuses pa\u0308ris valmis. Muljetavaldavad on graniitkivimmisse uuristatud tunnelid. Neid on vist kaheksa, kui kokku lugemisega ei eksitud. Neist pikim olevat ca 2,5 km. Soome on jo\u0303udsalt arenenud vaatamata sellele, et pidi omal ajal u\u0308lekohtuselt no\u0303utud kontributsiooni venelastele maksma. Samas sundis pealesunnitud kohustuste ta\u0308itmine otsima to\u0303husamat majandamise viisi, misto\u0303ttu Soomes arendati va\u0308ga mitmeku\u0308lgseid to\u0308o\u0308stusharusid."}, {"text_idx": "#000010", "text": "Vana arhitektuuri na\u0308eb Turus va\u0308he. Linn kannatas suures tulekahjus. Oma ja\u0308lje ja\u0308tsid ka venelaste pommilastid. Lo\u0303unatasime restoranis, mis asub endises koolihoones ja mille aula laest kukkus sisse venelaste pomm, o\u0303nneks ja\u0308i lo\u0303hkemata. La\u0308ks ha\u0308sti, et Soome luteriusu peakirik, Turu toomkirik on ja\u0308a\u0308nud samuti pu\u0308sti ja paistab ko\u0303rgelt u\u0308le linna endises aus ko\u0303ikjale ka\u0308tte. Kirikut peetakse Soome va\u0308a\u0308rtuslikumaiks ehitusma\u0308lestiseks. Eva andis nuputada, kui ko\u0303rge hoone mahuks kiriku vo\u0303lvide alla? Juhuslik vastus osutus o\u0303igeks: kaheksakorruseline maja. Toomkirikul on vanust u\u0308le 700 aasta. Jumalakojaga seonduv ajalugu po\u0303imub tihedalt soomlaste rahvusliku ajalooga. Alguses oli kirik ku\u0308ll va\u0308iksem, aga seda laiendati keskaja kestel pidevalt. Uusaja alguseks vo\u0303ttis pu\u0308hakoda peajoontes oma praeguse va\u0308ljana\u0308gemise. Tornikiivrit on lugematuid kordi tulekahjude to\u0303ttu u\u0308mber ehitatud. Kiriku po\u0303hjalik remontimine lo\u0303petati 1979. aastal. Aastal 1980 sai toomkirik soomlasest orelimeistri Veikko Virtase valmistatud 81 registriga oreli."}, {"text_idx": "#000011", "text": "Eesti keskus on mittetulundusu\u0308hing, mille soomekeelne ametlik nimetus on Varsinais-Suomen Viro-keskus ry."}, {"text_idx": "#000012", "text": "Samal ajal, kui Eva jutustas u\u0308he bussi seltskonnale toomkirikust, viis Eesti keskuse tegevjuht Kirsi A\u0308yra\u0308s teise bussi rahva samas la\u0308hedal asuvasse Eesti Vabariigi aukonsulaati. Hiljem muidugi osapooled vahetusid."}, {"text_idx": "#000014", "text": "Eesti keskus on mittetulundusu\u0308hing, mille soomekeelne ametlik nimetus on Varsinais-Suomen Viro-keskus ry. U\u0308hingul on liikmeid umbes 500 u\u0308mber. Liikmeskonna moodustavad nii soomlased kui Turu piirkonnas elavad eestlased, keda on u\u0308le poole. Huvi korral saab ta\u0308iendavat teavitust aukonsulaadi tegevuse kohta nende kodulehelt. Eesti keskuse tegevus oli ma\u0308rgatav ka Turus korraldatud seminaril, milles osalesid TU\u0308 Pa\u0308rnu kolledz\u030ci Va\u0308a\u0308rikate u\u0308likooli kuulajad koos Soome Pa\u0308ris-Soome maakonna seenioritega. Tegemist oli Euroopa Komisjoni poolt va\u0308lja pakutud teemavaldkondade aruteluga, mille abil kujundatakse uut Euroopa Liidu eelarve perioodi."}, {"text_idx": "#000015", "text": "[pullquote]Trammid so\u0303itsid Turu linnavahel aastatel 1890 \u2013 1972.[/pullquote]Linnas liikudes hakkas silma, et u\u0308histranspordis liiguvad ainult bussid. Need on ko\u0303ik u\u0308hesugused ja mahukad, aga sarnaselt Pa\u0308rnule pa\u0308ris pikkasid lo\u0303o\u0303tsaga busse ei ma\u0308rganud. Ku\u0308simusele, kas tramme polegi, vastas Eva, et trammiro\u0308o\u0308pad vo\u0303eti u\u0308les juba mo\u0308o\u0308dunud sajandi seitsmeku\u0308mnendate alguses. Trammid so\u0303itsid Turu linnavahel aastatel 1890 \u2013 1972. Kuuldavasti kohe pa\u0308rast trammiliikluse lo\u0303petamist kahetseti tehtut ja nu\u0308u\u0308d olevat isegi jutuks trammide linna tagasi toomine."}, {"text_idx": "#000016", "text": "Kuid ajaloolises vaates on trammidest Turu linnas palju olulisemaid asju, mida tuleb meeles pidada. 1229. astal asutatud Turu on Soome vanim linn. Elanike arvult ja\u0308a\u0308b ku\u0308ll kuuendale kohale, aga ajaloost tulenevalt tunnetab po\u0303line Turu inimene teatavat o\u0303igustatud uhkust oma identiteedi u\u0308le, mis mo\u0303nedel juhtudel ei pruugi ja\u0308a\u0308da ma\u0308rkamatuks na\u0308iteks Helsingis. Turus vo\u0303ib ra\u0308a\u0308kida asjadest, mille ette sobib suurepa\u0308rase tunnusso\u0303nana \u2019esimene\u2019."}, {"text_idx": "#000017", "text": "Lu\u0308hiajaliselt sai Turu esimeseks pealinnaks Soome so\u0303ja lo\u0303ppemise ja\u0308rel, mille tulemusena loovutas Rootsi riik 1809. aastal so\u0303lmitud Hamina rahulepinguga Soome Venemaa Keisririigile. Soome esimene u\u0308likool, Turu Akadeemia, asutati Turu linnas juba 1640. aastal. Turu etendas Soomes kultuurilooliselt olulist rolli selleski, et seal avati esimene klooster, kool, kohus, haigemaja, tru\u0308kikoda. Samuti oli aastal 1676 toimunud Soome maapa\u0308eva toimumispaik Turus. Eva lisas huvitava na\u0308itena juurde veel sedagi, et esimene Soomes tehtud foto pa\u0308rineb aastast 1842, kui toimus Turus asuva Nobeli maja dagerrotu\u0308u\u0308pikaameraga pildistamine. Eestis, Tallinnas, teatakse esimest sarnast fotot aastast 1850. Va\u0308a\u0308rib meenutamist, et 2011. aastal oli Turu u\u0308hiselt Tallinnaga ka Euroopa kultuuripealinn."}]